Openrice啲食評真係越來越信唔過！呢間嘢食物質素一般都算，衛生情況可以話奇差。燒雞上面一大條鐵絲，咖哩有頭髮，三個碗三個都有污穢未洗淨。未開始食已經無哂胃口。講番味道，咖哩牛腩同薄餅都唔錯，唔太辣，牛腩煮得幾冧，份量適中。個「車仔麵」就唔係好得，除咗麵嘅份量唔少之外真係搵唔度有乜可以讚。魷魚好乾身又無乜味，牛肉得三、四片，又無乜配料，芽菜都得幾條。個燒雞一上台就被我退返去，所以唔知好唔好味，不過真心無胃口試。